text: Spillede lige op med de to bedste
  06 juni 2014 kl. 09.32
  Haderslev-golferen Line Vedel spillede lige om med nr. et og to på verdensranglisten ved førstedagen på en turnering i Ontario, Canada.
  Line Vedel gik første runde ved Manulife Financial LPGA Classic i 69 slag (-2). Det rakte til en placering som nr. 18 ? det samme som Stacy Lewis fra USA og Inbee Park fra Sydkorea. De er hhv. etter og toer på verdensranglisten.
  - Det blæste rigtig meget hele vejen rundt, fortæller Line Vedel fra Canada. Jeg spillede egentlig ikke godt i dag, og jeg havde lidt svært ved at finde tempoet i svinget og slog derfor nogle løse slag. Jeg var rimelig god i det korte og fik reddet en del. På bag-ni fik jeg lidt mere gang i det. Efter runden hjalp Ronni med svinget på rangen, og jeg følte, at jeg gik derfra med en god fornemmelse.
  Med en flot 23. plads i sidste uge i New Jersey avancerede Line Vedel til plads 103 på verdensranglisten.
  